OpenLLM-France/wikimedia huggingface dataset:
# Simbo

Simbo és una illa de les Illes Salomó; es troba a la província occidental (Western Province). Els primers europeus la coneixien com Eddystone Island.

## Geografia

Simbo és en realitat dues illes principals, una petita illa anomenada Nusa Simbo separada per una llacuna d'aigua salada d'una altra més gran. Les illes són conegudes col·lectivament per la gent local com Mandegugusu, mentre que a la resta dels Salomó, les illes són denominades Simbo.
Simbo té un volcà actiu anomenat Ove, a més de diverses llacunes d'aigua salada i un llac d'aigua dolça.

## Terratrèmol

El 2 d'abril de 2007 Simbo va ser afectada per un terratrèmol i un tsunami massius que avui es coneix com el terratrèmol de les Illes Salomó del 2007. Un tsunami de 12 m va destruir dos pobles a la banda nord de l'illa i va matar 10 persones.

## En la cultura popular

Algunes de les històriques pràctiques culturals de Simbo es fan referència a The Ghost Road, una novel·la de Pat Barker sobre la Primera Guerra Mundial. L'autor va utilitzar la recerca d'Arthur Maurice Hocart i el psicoanalista William Rivers.

## Referències

* ↑ Hocart, A. M. «The cult of the dead in Eddystone of the Solomons». The Journal of the Royal Anthropological Institute of Great Britain and Ireland 52, 1922, pàg. 71-112.
* ↑ Scheffler, H. W. «Kindred and kin groups in Simbo Island social structure» (en anglès). Ethnology 1(2), 1962, pàg. 135-157.
* ↑ Nowak, Rachel. «'Ten-metre-high' tsunami strikes Solomon Islands» (en anglès). New Scientist Ltd., 02-04-2007. [Consulta: 22 agost 2019].
# Missy-lès-Pierrepont

Missy-lès-Pierrepont és un municipi francès situat al departament de l'Aisne i a la regió dels Alts de França. L'any 2007 tenia 101 habitants.

## Demografia
### Població

El 2007 la població de fet de Missy-lès-Pierrepont era de 101 persones. Hi havia 36 famílies de les quals 8 eren unipersonals (8 homes vivint sols), 8 parelles sense fills i 20 parelles amb fills.
La població ha evolucionat segons el següent gràfic:
Habitants censats

### Habitatges

El 2007 hi havia 43 habitatges, 34 eren l'habitatge principal de la família, 6 eren segones residències i 3 estaven desocupats. Tots els 43 habitatges eren cases. Dels 34 habitatges principals, 20 estaven ocupats pels seus propietaris, 13 estaven llogats i ocupats pels llogaters i 1 estava cedit a títol gratuït; 1 tenia dues cambres, 4 en tenien tres, 7 en tenien quatre i 22 en tenien cinc o més. 17 habitatges disposaven pel capbaix d'una plaça de pàrquing. A 15 habitatges hi havia un automòbil i a 14 n'hi havia dos o més.

### Piràmide de població

La piràmide de població per edats i sexe el 2009 era:
Piràmide de població de Missy-lès-Pierrepont el 2009 :
| Homes | Edats | Dones |
| 0 | 95 o + | 0 |
| 0 | 90 a 94 | 0 |
| 4 | 85 a 89 | 0 |
| 0 | 80 a 84 | 4 |
| 4 | 75 a 79 | 0 |
| 0 | 70 a 74 | 4 |
| 0 | 65 a 69 | 4 |
| 0 | 60 a 64 | 0 |
| 0 | 55 a 59 | 0 |
| 0 | 50 a 54 | 0 |
| 0 | 45 a 49 | 0 |
| 12 | 40 a 44 | 8 |
| 0 | 35 a 39 | 0 |
| 8 | 30 a 34 | 4 |
| 4 | 25 a 29 | 4 |
| 0 | 20 a 24 | 0 |
| 12 | 15 a 19 | 0 |
| 4 | 10 a 14 | 0 |
| 0 | 5 a 9 | 0 |
| 16 | 0 a 4 | 0 |

## Economia

El 2007 la població en edat de treballar era de 58 persones, 45 eren actives i 13 eren inactives. De les 45 persones actives 41 estaven ocupades (23 homes i 18 dones) i 4 estaven aturades (1 home i 3 dones). De les 13 persones inactives 1 estava jubilada, 8 estaven estudiant i 4 estaven classificades com a «altres inactius».

### Activitats econòmiques

L'únic establiment que hi havia el 2007 era d'una empresa immobiliària.

## Poblacions més properes

El següent diagrama mostra les poblacions més properes.

## Referències

* ↑ Population et logements par commune depuis le recensement de 1962 (1961 pour les Dom) à 1999 (francès)
* ↑ Logement, 1968-2007
* ↑ «Population par sexe et âge quinquennal de 1968 à 1999» (en francès). http://www.recensement-2007.insee.fr:+ INSEE. [Consulta: 13 juliol 2010].
* ↑ Emploi et population active 1999 et 2007
* ↑ Créations et stock d'établissements par commune en 2009
* Résumé statistique Fitxa resum de dades estadístiques de Missy-lès-Pierrepont a l'INSEE.
* Évolution et structure de la population Fitxa amb el detall de dades de Missy-lès-Pierrepont a l'INSEE
* France par commune Arxivat 2012-01-11 a Wayback Machine. Dades detallades de tots els municipis de França accessibles a partir del mapa.
# Ermita de Sant Antoni

«Ermita de Sant Antoni» té aquests significats:

## Catalunya

* Sant Antoni de la Cerulla, ermita a la Cerulla (municipi de Viacamp i Lliterà) dedicada a Sant Antoni de Pàdua
* Ermita de Sant Antoni (la Torre de l'Espanyol), edifici al sud del nucli de la Torre de l'Espanyol (Ribera d'Ebre)
* Ermita de Sant Antoni (Porrera), ermita a Porrera (Priorat)
* Ermita de Sant Antoni (Prades), edifici a Prades (Baix Camp)

## Ceuta

* Ermita de Sant Antoni (Ceuta)

## País Valencià

* Ermita de Sant Antoni (Alcalà de Xivert), edifici consagrat a Sant Antoni de Pàdua, al nucli de Capicorb (Alcalà de Xivert)
* Ermita de Sant Antoni (Almassora), edifici a Almassora (Plana Alta)
* Ermita de Sant Antoni (Peníscola), edifici a Peníscola (Baix Maestrat)
* Ermita de Sant Antoni (Sot de Ferrer), ermita a Sot de Ferrer (Alt Palància)
* Ermita de Sant Antoni (la Vila Joiosa), ermita a la Vila Joiosa (Marina Baixa)
* Ermita de Sant Antoni (Vistabella del Maestrat), a Vistabella del Maestrat (l'Alcalatén)
* Ermita de Sant Antoni Abat (Llucena), edifici de Llucena (Alcalatén)
* Ermita de Sant Antoni Abat d'Alcoi, ermita al cim del mont de Sant Antoni, al terme municipal d'Alcoi (Alcoià)
* Ermita de Sant Antoni de Pàdua (Castellnou), ermita a Castellnou (Alt Palància)

## Vegeu també

* Ermita de Sant Anton (Villena), ermita a Villena (Alt Vinalopó)
# Caixa negra (sistemes)

Una caixa negra és, en teoria de sistemes, aquell element que és estudiat des del punt de vista de les entrades que rep i les sortides o respostes que produeix, sense tenir en compte el seu funcionament intern.
D'una caixa negra ens interessarà la seva forma d'interactuar amb el mitjà que li envolta (a vegades, altres elements que també podrien ser caixes negres) entenent què és el que fa, però sense donar importància a com ho fa. Per tant, d'una caixa negra han d'estar molt bé definides les seves entrades i sortides, és a dir, la seva interfície; en canvi, no es precisa definir ni conèixer els detalls interns del seu funcionament.
En teoria econòmica de l'empresa, el model neoclàssic considera que l'empresa és com una caixa negra. Això vol dir que s'estudia l'empresa des del punt de vista de les entrades que rep (inputs) i les sortides que produeix (outputs), però sense tenir en compte el funcionament intern. Se centra la visió en l'aspecte productiu de l'empresa, és a dir, en com transforma els béns o serveis. D'aquesta manera es deixa de banda l'estudi de l'organització i l'empresari, que queden en paper secundari.
S'anomena caixa negra perquè hi entren uns béns i en surten uns altres processats, però no deixa veure el que passa al seu interior. D'aquí que s'anomeni així l'estudi d'una empresa sense tenir en compte l'organització i els processos interns, només centrant-se en allò produeix i el material amb el qual ho produeix.

## Referències

* ↑ GARCÍA GÓMEZ, María Concepción, et alii. "Conceptes bàsics". A: Introducció a l'empresa. Barcelona: Universitat Oberta de Catalunya, 2013
Viccionari
# Kožušany-Tážaly

Kožošany-Tážaly és una localitat del districte d'Olomouc a la regió homònima, República Txeca, amb una població calculada a principis de l'any 2018 de 876 habitants.
Es troba al centre de la regió, a la part oriental de les muntanyes Sudets, a poca distància de la riba del riu Morava —un afluent esquerre del Danubi— i de la frontera amb la regió de Moràvia-Silèsia.

## Referències

* ↑ Citypopulation.de. Estadístiques del districte d'Olomouc. Consultat el 27 de juliol de 2018.
# Tortuga bastarda

La tortuga bastarda (Lepidochelys kempii) és una espècie de tortuga marina americana de la família Cheloniidae en perill d'extinció. És present a l'oceà Atlàntic des de Terranova fins a Veneçuela, havent-se trobat per tot el Carib i el Golf de Mèxic.

## Morfologia

La tortuga bastarda és una petita tortuga marina, arriba a la maduresa sexual als 61-91 cm de llarg i a una mitjana de pes de només 45 quilograms. Com és típic de les tortugues marines, té un cos deprimit dorsoventralment especialment adaptades com aletes enfront de les extremitats. Igual que altres tortugues marines posseeix un bec corni.
Aquestes tortugues canvien de color a mesura que maduren. Les cries són gairebé íntegrament de color gris fosc o negre, però els adults madurs tenen un plastró groc-verd o blanc i una closca de color gris verdós. Arriben a la maduresa sexual a l'edat de 7-15 anys.

## Ecologia

La tortuga bastarda s'alimenta de mol·luscs, crustacis, meduses, algues i eriçons de mar. Les tortugues joves tendeixen a viure en llits flotants d'algues els seus primers anys. A continuació, s'estenen entre el nord-oest de les aigües de l'Atlàntic i el Golf de Mèxic durant el seu creixement cap a la maduresa sexual.

## Vegeu també

* Tortuga careta
* Tortuga verda
* Tortuga carei
* Tortuga llaüt
* Tortuga olivàcia
* Tortuga plana d'Austràlia

## Referències

* ↑ Catalogue of Life (anglès)
* ↑ «Tortuga bastarda». Cercaterm. TERMCAT, Centre de Terminologia.
* ↑ Wibbels, T.; Bevan, E. (2019). "Lepidochelys kempii (errata version published in 2019)." 2019 Llista Vermella de la UICN. Unió Internacional per a la Conservació de la Natura, edició 2019. [Consulta: 12 abril 2023]

## Bibliografia

* Turtles of the World: Annotated Checklist of Taxonomy and Synonymy, December 2010, page 000.94
* Sizemore, Evelyn (2002). The Turtle Lady: Ila Fox Loetscher of South Padre. Plano, Texas: Republic of Texas Press. p. 220. ISBN 1-55622-896-1.

## Enllaços externs

* Profile from the OBIS-SEAMAP project of the Ocean Biogeographic Information System Arxivat 2015-07-24 a Wayback Machine.
* Profile from Turtle Trax
* Dundee, Harold A. (2001). "The Etymological Riddle of the Ridley Sea Turtle". Marine Turtle Newsletter 58: 10–12.
* http://www.tpwd.state.tx.us/publications/pwdpubs/media/pwd_bk_w7000_0013_kemps_ridley_sea_turtle.pdf
# Cuscomys ashaninka

Cuscomys ashaninka és una espècie de mamífer rosegador de la família dels abrocòmids. És endèmica del departament de Cusco (Perú). Es tracta d'una espècie arborícola. El seu hàbitat natural són els boscos nans primaris. Es desconeix si hi ha cap amenaça significativa per a la supervivència d'aquesta espècie, tot i que àrees properes a la seva distribució estan sent convertides a l'ús agrícola.

## Referències

* ↑ Zeballos, H.; Vivar, E. Cuscomys ashaninka. UICN 2008. Llista Vermella d'espècies amenaçades de la UICN, edició 2008, consultada el 23 desembre 2014.
# Luis Gimeno Jordà Rosell

Luis Gimeno Jordà Rosell (les Masies de Roda, 16 de juny de 1870 - Barcelona, 20 de setembre de 1951) fou un compositor i intèrpret.

## Biografia

Va estudiar composició, harmonia i piano al conservatori del liceu de Barcelona i orgue a la basílica de la Mercè de Barcelona. L'any 1886 va ser mestre de l'escola de música la Casa Provincial de Caritat de Barcelona. El 1890 aconsegueix per oposicions la plaça de director del Conservatori de Vic, on també va ser el director de la Banda Municipal.
Va viatjar a Mèxic l'any 1898 formant part d'un grup de músics convidats per la companyia "Arcaraz", va estar treballant com a director al teatre principal.
El 1910 va fundar la revista "El Arte Musical" patrocinada per la casa editorial "Otto y Arroz". En ella promovia la lectura i intercanvi en torn la música i el seu aprenentatge. A més va donar a conèixer innumerables d'autors mexicans i europeus. Els àlbums musicals de la revista són documents molt interessants i van servir per influir en major o menor mesura en la conformació del gust de les famílies porfirines. Va realitzar crítica musical. Fins a l'any 1929 que va tornar a Espanya, va estar donant classes de piano.

## Producció musical

Va ser un compositor que no va deixar de banda la música més clàssica i es va deixar influenciar tant per la Zarzuela com per música més elaborada. La seva producció contempla diversos gèneres: producció pianística que va tenir un gran èxit formant part del repertori de piano mexicà. Trobem algunes obres simfòniques i corals. Va destacar per la seva producció de Zarzuela mexicanes.
L'any 1899 va fundar un quartet que va tenir un notable. El 1903 es va unir al violinista Josep Rocabruna, el grup va anomenar-se "quintet Jorda-Rocabruma" i es va situar entre els més importants grups de cambra.
Va treballar com a intèrpret acompanyant excel·lentment a cantants com Sofía Piña o Maria Luisa Gonzalez Escobar.

## Obra: Zarzuela

* Palabras de amor (1899)
* Los de abajo (1899)
* Mariposa (1899)
* La mancha Roja (1899)
* La veta grande (1903)
* El martir del calvario (1904)
* Chin-chun-chan (1904)
* El champion (1905)
* Sueño de un loco (1906)
* Fiat (1907)
* El barón (1908)

## Referències

* 1 2 3 4 5 6 Casares Rodicio, & González Peña, M. L. (2002). Diccionario de la zarzuela : España e Hispanoamérica / director y coordinador general: Emilio Casares Rodicio ; colaboradores: Ma. Luz González Peña ... [et al.]. Instituto Complutense de Ciencias Musicales.

## Bibliografia

* Casares Rodicio, & González Peña, M. L. (2002). Diccionario de la zarzuela : España e Hispanoamérica / director y coordinador general: Emilio Casares Rodicio ; colaboradores: Ma. Luz González Peña ... [et al.]. Instituto Complutense de Ciencias Musicales.
# Secret candent

Secret candent és una novel·la de Stefan Zweig escrita en 1911 traduïda al català. Ha inspirat la pel·lícula homònima de Robert Siodmak.

## Argument

Un jove aristòcrata s'apropa a una mare jueva després d'haver-se guanyat la confiança del seu fill. Aquest té gelosia de la relació que tenen els dos adults i intenta impedir els seus encontres. Llavors la mare s'enfada i exigeix una disculpa al nen, el qual s'escapa perquè troba la conducta de la seva mare indigna. El nen va a trobar-se amb el seu pare i la seva àvia i la mare, penedida, el segueix per reconciliar-s'hi. Aleshores el nen accepta no dir res de les relacions il·lícites i comparteix el secret de la parella, que no arriben a ser amants malgrat els intents del noble.

## Anàlisi

La novel·la comparteix amb altres obres de Zweig el gust per l'anàlisi detallada dels sentiments i l'aproximació a la psicoanàlisi i les teories de Freud, en aquest cas pel complex d'Èdip del nen, que es manifesta en una relació possessiva amb la mare que intenta allunyar el competidor home, i per la repressió d'ella, que la fa caure en el remordiment a causa de la moral de l'època, que condemna la infidelitat i més en el cas de la dona. El noble apareix com a estereotip de seductor agressiu i estableix un triangle de tensió amb mare i fill. Ells dos només poden restablir el vincle quan comparteixen el secret ardent que dona títol a la novel·la i, esdevenint còmplices, s'alien tant contra el seductor frustrat (l'instint maternal venç la luxúria) com contra el pare que podria reprovar la conducta de la dona. La crítica ha vist en aquest final una defensa de l'ordre tradicional, en risc per l'ambient que acabaria en la primera guerra mundial, i que està lligat a una cultura centroeuropea que l'autor descriu amb nostàlgia en llibres posteriors.

## Referències

* ↑ Achim Küpper: „Eine Fährte, die ins Dunkel läuft“. Das Scheitern epochaler Übergänge und die Dehumanisation des Menschen: Stefan Zweigs „Brennendes Geheimnis“. Modern Austrian Literature
# Cainsville

Cainsville és una població dels Estats Units a l'estat de Missouri. Segons el cens del 2000 tenia 370 habitants.

## Demografia

Segons el cens del 2000, Cainsville tenia 370 habitants, 168 habitatges, i 102 famílies. La densitat de població era de 104,3 habitants per km².
Dels 168 habitatges en un 28,6% hi vivien nens de menys de 18 anys, en un 51,2% hi vivien parelles casades, en un 8,3% dones solteres, i en un 38,7% no eren unitats familiars. En el 36,3% dels habitatges hi vivien persones soles el 22,6% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,2 i el nombre mitjà de persones que vivien en cada família era de 2,89.
Per edats la població es repartia de la següent manera: un 23% tenia menys de 18 anys, un 5,7% entre 18 i 24, un 27,6% entre 25 i 44, un 21,6% de 45 a 60 i un 22,2% 65 anys o més.
L'edat mediana era de 41 anys. Per cada 100 dones de 18 o més anys hi havia 91,3 homes.
La renda mediana per habitatge era de 21.250 $ i la renda mediana per família de 26.944 $. Els homes tenien una renda mediana de 23.125 $ mentre que les dones 17.625 $. La renda per capita de la població era de 12.046 $. Entorn del 16,7% de les famílies i el 21,5% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Cainsville». American Fact Finder. Oficina del Cens dels Estats Units, 12-01-2010. Arxivat de l'original el 2020-02-15. [Consulta: 8 agost 2010].
* ↑ «Geographic Comparison Table- Cainsville». American Fact Finder. Oficina del Cens dels Estats Units, 12-01-2010. Arxivat de l'original el 2010-08-20. [Consulta: 8 agost 2010].
# Košťany nad Turcom

Košťany nad Turcom és un poble i municipi d'Eslovàquia que es troba a la regió de Žilina, al centre-nord del país. El 2023 tenia 1.440 habitants.

## Referències

* ↑ «Žilinský kraj (Slovakia): Districts, Towns and Municipalities» (en anglès), 12 abril 2024. [Consulta: 22 juny 2024].
# Tour de Flandes 1941

El Tour de Flandes 1941 és la 25a edició del Tour de Flandes. La cursa es disputà el 4 de maig de 1941, amb inici a Gant i final a Wetteren després d'un recorregut de 198 quilòmetres.
El vencedor final, per segon any consecutiu, fou el belga Achiel Buysse, que s'imposà a l'esprint als seus sis companys d'escapada en l'arribada a Wetteren. Els també belgues Gustaaf van Overloop i Odiel van den Meersschaut arribaren segon i tercer respectivament.

## Classificació final

| | Ciclista | Equip | Temps |
| 1 | Achiel Buysse (BEL) | Dilecta-Wolber | 5h 38' 00" |
| 2 | Gustaaf Van Overloop (BEL) | | m. t. |
| 3 | Odiel van den Meersschaut (BEL) | | m. t. |
| 4 | Maurice Clautier (BEL) | Alcyon-Dunlop | m. t. |
| 5 | Albert Beirnaert (BEL) | | m. t. |
| 6 | Eugene Kiewit (BEL) | | m. t. |
| 7 | Jules Lowie (BEL) | Mercier-Hutchinson | m. t. |
| 8 | Martin Van Den Broeck (BEL) | | + 1' 45" |
| 9 | Joseph Somers (BEL) | Helyett-Hutchinson | + 3' 15" |
| 10 | Achiel De Backer (BEL) | | + 5' 00" |

## Referències

* Resultats a sitiodeciclismo.net
* Resultats a cyclebase.nl
* Resultats a les-sports.info

## Enllaços externs

* Web oficial
# Luis Gil Torres

Luis Gil Torres (La Pobla de Vallbona, 28 de gener de 1976 – 21 d'abril de 2024) fou un futbolista valencià, que ocupava la posició de davanter.

## Trajectòria

Els primers passos futbolístics de Luís Gil va ser a l'equip del seu poble, l'Atlètic Vallbonense complint expectatives que el podien portar molt alt al futbol, i així va ser quan va començar a destacar al filial del RCD Mallorca a mitjans de la dècada dels 90. La temporada 96/97 debuta amb els illencs a la Segona Divisió, tot jugant 5 partits. Entre 1997 i 1999 disputa alguns partits més a la categoria d'argent a les files del CD Logroñés.
La temporada 99/00 fitxa pel Reial Múrcia, amb qui aconsegueix l'ascens a Segona Divisió en la seua primera temporada. En la segona, manté com a davanter titular, tot sumant 38 partits, amb 5 gols. Aquesta marca possibilita que el Sevilla FC l'hi incorpore per al seu planter de primera divisió. El valencià debuta a la màxima categoria a la campanya 01/02, encara que només juga 18 partits, la majoria com a suplent.
El 2002 és cedit al Polideportivo Ejido, on realitza una acceptable temporada que li val el retorn al Sevilla. Però en aquesta segona etapa encara hi juga menys: 4 partits. No acaba la temporada i al mercat d'hivern marxa a l'Elx CF.
El davanter romandria al conjunt il·licità durant dues temporades i mitja, gaudint d'una certa regularitat que el porta a prop del centenar d'aparicions amb els franja-verds. L'estiu del 2006 marxa al CD Tenerife, on signa una campanya discreta.
Retorna a la Segona B el 2007 quan milita a les files de l'Alacant CF, amb qui aconsegueix l'ascens a la categoria d'argent. De nou a Segona, la temporada 08/09 hi disputa altres 26 partits amb els alacantins, que a les postres queden en llocs de descens. La temporada 09/10, el davanter fitxa pel CE Alcoià.
En total, Luis Gil hi suma 255 partits a les màximes divisions, 22 d'ells a primera divisió.

## Referències

* ↑ «Luis Gil, director de competiciones de LaLiga, fallece a los 48 años». As, 21-04-2024 [Consulta: 22 abril 2024].
* ↑ Fitxa del jugador a El Mundo
* ↑ Luis Gil a yojugueenelsevillacf
* ↑ El Ejido a Lapreferente.net
* ↑ Luis Gil Arxivat 2017-05-27 a Wayback Machine. a palanganas.com

## Enllaços externs

* Fitxa del jugador
* Fitxa a transfermarkt
# Montoliu

«Montoliu» té aquests significats:
* Geografia:
** Montoliu de Segarra, municipi de la comarca de la Segarra anomenat Montoliu de Cervera fins al 1984.
** Montoliu de Lleida, municipi de la comarca del Segrià a l'àrea metropolitana de Lleida.
** Montoliu (Aude) (Montolieu), municipi del departament de l'Aude a la regió francesa del Llenguadoc-Rosselló.
** Montoliu (Arieja) (Montoulieu), municipi francès situat al departament de l'Arieja i a la regió del Migdia-Pirineus.
** Montoliu (Erau) (Montoulieu), municipi francès situat al departament de l'Erau i a la regió del Llenguadoc-Rosselló.
** Abadia de Montoliu, establiment religiós fundat en temps de Carlemany a la diòcesi de Carcassona.
** Castell de Montoliu, antiga fortalesa situada al Tarragonès.
* Biografies:
** Andreu Costafreda Montoliu (Alfarràs, Segrià, 1909), empresari català
** Carles de Montoliu i Carrasco, (Barcelona, 1930 - Madrid, 2021), baró de l'Albi, polític, empresari i promotor cultural català
** Cebrià de Montoliu i de Togores (Palma, 1873 - Alburquerque, Nou Mèxic, 1923), arquitecte i urbanista.
** Manuel de Montoliu i de Togores (Barcelona, 1877 - 1961), crític i historiador de la literatura.
** Plàcid-Maria de Montoliu i de Sarriera (Tarragona, 1828 - El Morell, 1899), polític tarragoní i espanyol.
** Tete Montoliu (1933 - 1997), pianista de jazz català
# Simmondsia chinensis

Simmondsia chinensis és un arbust originari dels semideserts d'Amèrica del Nord (desert de Mojave, Arizona, Califòrnia i Mèxic). Es tracta de l'única espècie de la família Simmondsiaceae, classificada dins de l'ordre cariofil·lal. Malgrat el seu nom científic Simmondsia chinensis no és originària de la Xina. El nom popular emprat en anglès jojoba prové dels indígenes nord-americans els o'odham.
S. chinensis fa fins a 2 m d'alt. Les fulles són oposades de 2x3cm i de color glauc. És una planta dioica amb peus mascles i femelles separats. El fruit és una càpsula, la llavor madura és ovalada amb un contingut en cera líquida del 58%.
Es cultiva en llocs semiàrids de gran part del món pel seu èster una mena de cera líquida que substitueix l'espermaceti que abans s'obtenia del crani dels catxalots. Aquesta planta també s'ha utilitzat per combatre la desertificació del desert de Thar al nord de l'Índia.

## Referències

* ↑ Phillips, Steven J. (ed.). A natural history of the Sonoran Desert : Arizona-Sonora Desert Museum. Tucson, Ariz.: Arizona-Sonora Desert Museum Press, 2000, p. 256–257. ISBN 0-520-21980-5.
* ↑ Lazier, Christine. La naturaleza: sus fenómenos. 2a ed. Espanya: Fleurus ; Panini, 2001, p. 79. ISBN 2-215-06612-1.

## Enllaços externs

* Jojoba com biocombustible
* Alternative Field Crops Manual